stanford-oval/wikipedia huggingface dataset:
Heli Kurjanen
Ura

Käytyään kuvataidelukion Kurjanen muutti Juupajoelle miehensä kotikylään ja hänestä tuli äiti parikymppisenä. Hän aloitti Oriveden ammattiopistossa suunnitteluassistentin koulutuksen ja harjoitteli siellä tietokoneen käyttöä: nettisivujen tekoa ja markkinointimateriaalien laatimista. Koulutuksen aikana hän sai toisen lapsensa ja suunnitteli hoitavansa lapsiaan pitkään kotona. Saadakseen muita haasteita kotiäitiyden rinnalle, hän avasi naapurinsa kanssa verkkokaupan kestovaipoille vuonna 2004.
Vuonna 2005 tuolloin 25-vuotias Kurjanen koki, etteivät hänen käyttämänsä kuukautiskupit tuntuneet mukavilta käyttää: ne olivat liian pitkiä ja hankalia puhdistaa. Siksi hän päätti alkaa miehensä innostamana valmistaa itse parempia. Kurjanen oli  piirtänyt koulussa lvi- ja sähköpiirustuksia ja tällä kokemuksella hän piirsi ruutupaperille silikonikupin. Turun läheltä hän löysi alihankkijan, joka käytti lääketieteellistä silikonia.  Lunette-kuukautiskupit tulivat myyntiin puolisen vuotta myöhemmin. Lune Groupin hän perusti joulukuussa 2005.
Vuonna 2014 yrityksen liikevaihto oli noin miljoona euroa. ja vuoteen 2016 liikevaihto oli yli kolminkertaistunut 3,5 miljoonaan euroon.
Yksityiselämä

Kurjanen asuu Juupajoella Kopsamon kylässä. Hänellä on kaksi lasta.
Tunnustuksia

Vuonna 2017 Lune Group sai Valtakunnallisen yrittäjäpalkinnon
Vuonna 2019 Business and Professional Women -naisjärjestön Suomen liitto valitsi Kurjasen vuoden naiseksi.
Aiheesta muualla

Kurjanen Twitterissä
Imraguenit

Imraguenit ovat Mauritaniassa asuva etninen ryhmä. Heitä on noin tuhat ja suurin osa heistä elää kalastajina Banc d'Arguinin kansallispuistossa, Atlantin valtameren rannikolla. Berberinkielinen sana "imraguen" tarkoittaa kalastajia. Imraguenit puhuvat imraguenin kieltä.
Hryhori Ljubomyrskyi

| Hryhori Ljubomyrskyi> Henkilötiedot |
| --- | --- |
Syntynyt: 13. helmikuuta 1865 Vasylkiv, Kiovan kuvernementti
Kuollut: 14. helmikuuta 1937 (72 vuotta) Kiova
Ammatti:  säveltäjä, opettaja
Hryhori Ljubomyrskyi, ukr. Григорій Любомирський, (13. helmikuuta 1865 Vasylkiv, Kiovan kuvernementti – 14. helmikuuta 1937 Kiova) oli ukrainalainen säveltäjä ja musiikinopettaja.
Ljubomyrskyi oli 1904 Lysenkon musiikki- ja teatterikoulun perustajia. Hän opetti siellä ja sen seuraajissa Lysenkon musiikki- ja teatteri-instituutissa (vuodesta 1918) ja Kiovan konservatoriossa (vuodesta 1934). Säveltämisen lisäksi hän kirjoitti musiikin teorian ja harmonian oppikirjoja ja artikkeleita musiikkilehtiin. Hänen oppilainaan oli useita myöhemmin Ukrainan musiikkielämässä merkittäviksi vaikuttajiksi nousseita henkilöitä, kuten Kyrylo Stetsenko, Oleksandr Košyts ja Vasyl Verh'ovynets.
IONIS School of Technology and Management

IONIS School of Technology and Management (IONIS kauppakorkeakoulu) on Pariisin esikaupunkialueella, Ivry-sur-Seineissa toimiva 2009 perustettu kauppakorkeakoulu. Sen toimintaa rahoittaa IONIS Education Group.
Aiheesta muualla

Site IONIS School of Technology and Management
Site IONIS Education Group
IOMMU

IOMMU (input–output memory management unit, myös nimellä SMMU, System Memory Management Unit) on tietokoneen ominaisuus, joka lisää muistinhallintayksikön (MMU) kaltaisen toiminnan oheislaitteiden kanssa käytettäväksi. IOMMU lisää osoitteiden muunnoksen ja muistisuojauksen DMA:ta käyttäville oheislaitteille sekä auttaa suodattamaan ja uudelleenohjaamaan keskeytyksiä oheislaitteilta. IOMMU:n luoma virtualisoitu osoiteavaruus ohjaa oheislaitteet omiin alueisiinsa tietokoneen muistissa. Virtualisoidussa ympäristössä IOMMU estää kahta virtuaalikonetta häiritsemästä toisiaan ja mahdollistaa pääsyn laitteistoon käyttäjäavaruudesta tai vierasvirtuaalikoneesta. IOMMU:lla voidaan korvata GART-mekanismi ja sen avulla 32-bittiset oheislaitteet voivat käyttää koneen muistia 64-bittisessä ympäristössä.
Aiheesta muualla

Mastering the DMA and IOMMU APIs (PDF) (englanniksi)
Iida Takalahti

Iida Takalahti os. Möttönen (s. 4. heinäkuuta 1992 Kempele) on suomalainen pesäpalloilija. Takalahti edusti urallaan Superpesiksessä Rauman Lukkoa ja kasvattajaseuraansa Kempeleen Kiriä. Takalahti saavutti yhden SM-pronssin kaudella 2015. Kaudella 2012 Takalahti valittiin Superpesiksen vuoden tulokkaaksi. Hän pelasi ulkokentällä kolmosvahtina. Takalahti pelasi 118 Superpesiksen runkosarjan ottelua. Näissä otteluissa hän löi 50 tavallista juoksua, toi 46 juoksua ja keräsi 317 kärkilyöntipistettä. Takalahti pelasi 24 Superpesiksen ylemmän loppusarjan ottelua. Näissä otteluissa hän löi viisi tavallista juoksua, toi yhdeksän juoksua ja keräsi 59 kärkilyöntipistettä.
Iida Nupponen

| Iida Nupponen> Henkilötiedot |
| --- | --- |
Syntynyt: 22. marraskuuta 1999 (ikä 24)  Järvenpää
Pesäpalloilija
Ulkopelipaikka:  sieppari
Sisäpelirooli:  vaihtaja
Heittokäsi:  oikea
Lyöntipuoli:  oikea
Seura:  Joensuun Maila
Pelinumero:  9
Pelaajaura
Ammattilaisjoukkueet
 2020– :    Joensuun Maila 
Iida Nupponen (s. 22. marraskuuta 1999 Järvenpää) on suomalainen pesäpalloilija, joka edustaa kasvattajaseuraansa Joensuun Mailaa. Hän on ulkopelipaikaltaan sieppari.
Nupponen on pelannut 48 ottelua Superpesistä Joensuun Mailassa sekä yhden ottelun Viinijärven Urheilijoissa. Pelaamissaan otteluissa hän on lyönyt 0+9 juoksua, tuonut 12 juoksua ja kerännyt 105 kärkilyöntiä.
Nupponen työskentelee diplomi-insinöörinä Abloy Oy:lla.[lähde? ]
Hertzogia martiorum

| Hertzogia martiorum |
| --- | --- |

Uhanalaisuusluokitus
 
Suomessa::  Puutteellisesti tunnettu
 
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Alalahko::  Tricholomatineae
Heimo::  Incertae sedis
Suku::  Hertzogia  R. Wiest
Laji::  martiorum
Kaksiosainen nimi
 Hertzogia martiorum  (J. Favre) R. Wiest 
Synonyymit
 Clitocybe martiorum J. Favre (1956)  Lepista martiorum (J. Favre) Bon (1993) 
Katso myös
   Hertzogia martiorum Commonsissa 
Infobox OKVirheellinen NIMI-arvo: 
Hertzogia martiorum on Agaricales-lahkoon kuuluva sienilaji. Se muistuttaa malikoita (Clitocybe) ja rusomalikoita (Lepista), mutta laji luokitellaan nykyään omaan Hertzogia-sukuunsa.
Kuvaus

Hertzogia martiorum on kanelinruskea tai viininpunainen sieni. Lakki on 3–6 senttimetriä leveä, kupera ja malikkamainen. Heltat ovat tasatyviset tai lyhytjohteiset.  Toisin kuin malikoilla, lajin itiöpöly on vaaleanpunertavaa. Itiöt ovat sileät, pienet, 4,5–5 mikrometriä pitkät ja 1–2 mikrometriä leveät. Vaaleanpunertava itiöpöly on tyypillistä rusomalikoille, mutta rusomalikoiden itiöt eivät ole sileät kuten Hertzogia martiorum -lajilla.
Esiintyminen

Hertzogia martiorum kasvaa humuksella ja pitkälle lahonneella puulla. Laji on Suomessa puutteellisesti tunnettu, mahdollisesti hyvin harvinainen, laji. Sen ensisijaista elinympäristöä ovat kosteat lehdot.
Taksonomia

Hertzogia martiorum on aiemmin luokiteltu malikoihin tai rusomalikoihin, mutta geneettisesti se ei kuulu kumpaankaan sukuun. Vuonna 2022 laji siirrettiin omaan Hertzogia-sukuunsa. Suvun nimi tulee ranskalaisen sienitieteilijän Paul Hertzogin (1928–2020) nimestä. Hertzogia-sukua ei toistaiseksi luokitella mihinkään heimoon, mutta se kuuluu Tricholomatineae-alalahkoon.
Hevoslampi (Joutsa)

| Hevoslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°59′45″N, 26°13′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskujoki:  suo-oja 
Järvinumero:  14.952.1.014
Mittaustietoja
Pinnankorkeus:  131,3 m  
Pituus:  180 m  
Leveys:  140 m  
Rantaviiva:  0,523 km  
Pinta-ala:  1,804 ha  
Saaria:  ei saaria 
 fiHevoslampi 
Hevoslampi  on Keski-Suomessa Joutsassa  Havumäen lähellä sijaitseva lampi.
Maantietoa

Lampi on 180 metriä pitkä, 140 metriä leveä, ja sen pinta-ala on 1,8 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Havujoen alueeseen (14.952) se kuuluu. Lammen vedenpinnan korkeus on 131,3 metriä mpy.
Humaš

Sveitsin Baselissa vuonna 1943 painettu humaš.
Humaš  (hepr. ‏חומש‎, hameš eli viisi) on kirjan muotoon painettu ja sidottu Toora. Humaš sisältää usein hepreankielisen tekstin lisäksi myös käännöksen jollekin toiselle kielelle sekä tekstiin liittyviä kommentteja.
IOJK (IhanOmaJuttuKäynnis)

| IOJK (IhanOmaJuttuKäynnis) TCT |
| --- | --- | --- |

Studioalbumin tiedot
 Julkaistu: 21. elokuuta 2015
 Tuottaja(t): Erik Nyholm
 Kesto: 34.54
 Levy-yhtiö: Universal Music
Listasijoitukset
  39.
IOJK (IhanOmaJuttuKäynnis) on suomalaisyhtye TCT:n esikoisalbumi, joka julkaistiin 21. elokuuta 2015.
Kappaleet

Kesäkissat – 3.02
Rammaa – 3.34
Älä stressaa – 3.15
Rannalle – 3.23 (feat. Jontte Valosaari)
Virheistä kaunein – 3.38
Olé – 2.56
Lavatanssit – 3.33
Barbie – 2.52
Soo soo soo – 8.36
Hiroyuki Sanada

| Hiroyuki Sanada |
| --- | --- |
 Sanada vuonna 2013.
Henkilötiedot
Syntynyt: 12. lokakuuta 1960 (ikä 64) Tokio, Japani
Ammatti:  näyttelijä
Näyttelijä
Aktiivisena:  1965–
Aiheesta muualla
IMDb 
Elonet
Hiroyuki Sanada (s. 12. lokakuuta 1960 Tokio, Japani) on japanilainen näyttelijä.
Ura

Hiroyuki Sanada esiintyi ensimmäisessä elokuvaroolissaan jo viisivuotiaana yhdessä Sonny Chiban kanssa elokuvassa Rokyoku komori-uta vuonna 1965. Hän aloitti taistelulajien harrastamisen 11-vuotiaana, jolloin hän haaveili urasta toimintaelokuvissa. Sanadasta tuli Chiban suojatti, kun hän liittyi tämän johtamaan taistelulajikouluun. He näyttelivät yhdessä useasti, esimerkiksi vuonna 1978 avaruusoopperaelokuvassa Uchū kara no Messēji (tunnettu myös nimellä Message from Space) ja taisteluelokuvassa Yagyū Ichizoku no Inbō (tunnettu myös nimellä Shogun's Samurai) .
Sanada esiintyi vuosina 1999-2000 Royal Shakespeare Companyn Kuningas Lear-tuotannossa, ja hän sai sen johdosta vuonna 2002 Brittiläisen imperiumin ritarikunnan kunniapalkinnon työstään brittiläisen kulttuurin edistämisessä Japanissa.
Sanada näytteli japanilaista astronauttia Kanedaa Danny Boylen tieteiselokuvassa Sunshine vuonna 2007. Samana vuonna hän näytteli yhdessä ystävänsä Jackie Chanin kanssa elokuvassa Rush Hour 3.
Vuonna 2010 Sanada esitti Dogenia televisiosarjan Lost viimeisellä eli kuudennella tuotantokaudella. Seuraavana vuonna hän näytteli televisiosarjassa Kosto. Vuonna 2013 Sanada esiintyi Keanu Reevesin rinnalla elokuvassa 47 Ronin, joka on ensimmäinen englanninkielinen sovitus japanilaisesta 47 rōninin legendasta.
Viime vuosina hän on esiintynyt sarjoissa Extant, Helix, The Last Ship ja Shōgun.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1965 | Rokyoku komori-uta | Rokyoku komori-uta | Yakuza-jäsenen poika |
| 1978 | Yagyū Ichizoku no Inbō | Yagyū Ichizoku no Inbō | Hayate |
| 1978 | Uchū kara no Messēji | Uchū kara no Messēji | Shiro |
| 1980 | Shogunin Ninja | Ninja bugeicho momochi sandayu | Momochi Takamaru |
| 1982 | Ninja – lohikäärmeen poika | Long zhi ren zhe | Genbu |
| 1998 | Rasen | Rasen | Ryûji Takayama |
| 1998 | Ringu | Ringu | Ryûji Takayama |
| 1999 | Ringu 2 | Ringu 2 | Ryûji Takayama |
| 1999 | Mayonaka made | Mayonaka made | Koji |
| 2002 | Samurai hämyisen illan | Tasogare seibei | Seibei Iguchi |
| 2003 | Viimeinen samurai | The Last Samurai | Ujio |
| 2005 | Wu ji | Wu ji | kenraali Guangming |
| 2005 | Valkoinen kreivitär | The White Countess | Matsuda |
| 2007 | Rush Hour 3 | Rush Hour 3 | Kenji |
| 2007 | Sunshine | Sunshine | Kaneda |
| 2008 | Speed Racer | Speed Racer | Mr. Musha |
| 2009 | The City of Your Final Destination | The City of Your Final Destination | Pete |
| 2013 | 47 Ronin | 47 Ronin | Ôishi |
| 2013 | The Railway Man | The Railway Man | Takashi Nagase |
| 2013 | Wolverine | Wolverine | Shingen Yashida |
| 2015 | Mr. Holmes | Mr. Holmes | Tamiki Umezaki |
| 2015 | Kätyrit | Minions | Dumo Sumo (ääni) |
| 2017 | Life | Life | Sho Murakami |
| 2019 | Avengers: Endgame | Avengers: Endgame | Akihiko |
| 2020 | Minamata | Minamata | Mitsuo Yamazaki |
| 2021 | Mortal Kombat | Mortal Kombat | Scorpion |
| 2021 | Army of the Dead | Army of the Dead | Hunter Bly |
| 2022 | Bullet Train | Bullet Train | The Elder |
| 2023 | John Wick: Chapter 4 | John Wick: Chapter 4 | Shimazu Koji |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1988 | New York Koi Monogatari | New York Koi Monogatari | 'Masahiro | Minisarja |
| 1991 | Taiheiki | Taiheiki | Takauji Ashikaga | Taiga-draama |
| 1993 | Kôkô kyôshi | Kôkô kyôshi | Takao Hamura | 11 jaksoa |
| 2010 | Lost | Lost | Dogen | 5 jaksoa |
| 2011–2012 | Kosto | Revenge | Satoshi Takeda | 4 jaksoa |
| 2014 | Extant | Extant | Hideki Yasumoto | 13 jaksoa |
| 2014–2015 | Helix | Helix | Tri. Hiroshi Hatake | 15 jaksoa |
| 2016 | The Last Ship | The Last Ship | Takehaya | 9 jaksoa |
| 2018–2020 | Westworld | Westworld | Musashi |  |
| 2021 | Hawkeye | Hawkeye | Akihiko |  |
| 2024 | Shōgun | Shōgun | Yoshii Toranaga |  |
Aiheesta muualla

Hiroyuki Sanada Elonetissä.
Hiroyuki Sanada Internet Movie Databasessa. (englanniksi)
Iida Ranne

Iida Ranne (28. syyskuuta 1995) on suomalainen aktiiviuransa lopettanut pesäpalloilija. Hän pelasi koko uransa Raumalla Feran ja Lukon joukkueissa. Kausilla 2013 ja 2014 hän pelasi myös lainapelaajana Laitilan Jyskeen naisten Ykköspesisjoukkueessa. Ranne nousi kaudeksi 2014 naisten superpesisjoukkueen mukaan ja aloitti uransa lupaavasti tuoden 20 ottelussa 17 juoksua ja keräten 30 kärkilyöntipistettä. Talvella 2014 hän juhli joukkueensa kanssa tyttöjen Halli-SM-kultaa
Iida Ranne (28. syyskuuta 1995) on suomalainen aktiiviuransa lopettanut pesäpalloilija. Hän pelasi koko uransa Raumalla Feran ja Lukon joukkueissa. Kausilla 2003 ja 2004 hän pelasi myös lainapelaajana Laitilan Jyskeen naisten Ykköspesisjoukkueessa. Ranne nousi kaudeksi 2004 naisten superpesisjoukkueen mukaan ja aloitti uransa lupaavasti tuoden 20 ottelussa 17 juoksua ja keräten 30 kärkilyöntipistettä. Kausi 2004 jäi lopulta hänen uransa viimeiseksi. Kaudella 2005 hän ei pelannut. Hän teki syksyllä 2005 sopimuksen Mansen kanssa kaudesta 2006, mutta ei lopulta pystynyt pelaamaan.
Ranne on joukkueensa kanssa juhlinut kolme kertaa tyttöjen Halli-SM-kultaa.
Ranne pelasi naisten Superpesiksessä etenijäjokerina.
Humayun Abdulali

Humayun Abdulali vuonna 2013.
Humayun Abdulali (19. toukokuuta 1914 Kobe, Japani − 3. kesäkuuta 2001 Mumbai, Intia) oli intialainen lintutieteilijä.
Abdulali opiskeli St Xavierin collegessa Bombayssa. Hän keräsi linnunmunia ja lintujen nahkoja Bombayn ympäristöstä ja julkaisi yhdessä Salim Alin kanssa kuusiosaisen kirjoituksen Birds of Bombay and Salsette Bombayn luonnonhistoriallisen seuran julkaisuissa (Journal of the Bombay Natural History Society, BNHS) vuosina 1936–1939. Kaikkiaan hän julkaisi 348 artikkelia ja hänen mittavin saavutuksensa oli BNHS:n kokoelmien luettelointi. Hänet valittiin BNHS:n kunniasihteeriksi vuosiksi 1949–1961. Hän johti kahta tutkimusretkeä Andamaaneille ja Nikobaareille 1964 ja 1966. Hän oli perustamassa Borivlin kansallispuistoa ja hänen työnsä ansiosta Intian hallitus laati rajoituksia sammakonjalkojen vientiin.
Abdulali nimesi linnuista viherkeisarikyyhkyn (Ducula aenea) alalajin andamanica ja andamaanienhaukkapöllön (Ninox affinis) alalajin rexpimenti. Hänen kunniakseen on nimetty uusi sammakkolaji Nyctibatrachus humayuni.
Lintutieteilijä Salim Ali oli hänen serkkunsa.
Hiihdon maailmanmestaruuskilpailut 2021 – miesten 50 km perinteinen

| Hiihdonmaailmanmestaruuskilpailut 2021> Maastohiihto  |
| --- | --- | --- | --- | --- | --- | --- | --- |
| Sprintti |  | miehet |  | naiset |  |  |  |
| Vapaa tyyli |  | miehet |  | naiset |  |  |  |
| Yhdistelmäkilpailu |  | miehet |  | naiset |  |  |  |
| Perinteinen |  | miehet |  | naiset |  |  |  |
| Parisprintti |  | miehet |  | naiset |  |  |  |
| Viesti |  | miehet |  | naiset |  |  |  |
Yhdistetty 
| Normaalimäki |  | miehet |  | naiset |  |  |  |
| Suurmäki |  | miehet |  |  |  |  |  |
| Joukkuemäki |  | miehet |  |  |  |  |  |
| Parisprintti |  | miehet |  |  |  |  |  |
Mäkihyppy 
| Normaalimäki |  | miehet |  | naiset |  |  |  |
| Suurmäki |  | miehet |  | naiset |  |  |  |
| Joukkuemäki |  | miehet |  | naiset |  |  |  |
| Sekajoukkuemäki |  | seka |  |  |  |  |  |
| n · k ·  | n · k ·  | n · k ·  | n · k ·  |  |  |  |  |
Hiihdon maailmanmestaruuskilpailujen 2021 miesten 50 km perinteinen järjestettiin 7. maaliskuuta 2021. Ensimmäisenä maalilinjan ylittänyt norjalainen Johannes Høsflot Klæbo hylättiin kilpailun jälkeen. Tuomarineuvosto katsoi hänen estäneen Bolšunovia maalisuoralla ja aiheuttaneen Bolšunovin sauvan katkeamisen. Bolšunov tuli loppusuoralle ensimmäisenä, mutta hänen sauvansa katkettua Iversen ohitti hänet.
Ilija Janjić

Ilija Janjić
Ilija Janjić (s. 20. syyskuuta 1944 Vidovice) on Montenegrossa toimiva kroatialainen roomalaiskatolinen piispa. Hänet vihittiin papiksi Kotorin hiippakuntaan 29. kesäkuuta 1969 ja nimitettiin sen johtoon 11. maaliskuuta 1996. Piispaksi vihkiminen seurasi 27. huhtikuuta. Pääkonsekraattorina toimi Ivo Gugić, jota avustivat Ante Jurić ja Petar Perkolić.
Hiro Kanagawa

| Hiro Kanagawa> Henkilötiedot |
| --- | --- |
Syntynyt: 13. lokakuuta 1963 (ikä 60)  Sapporo, Hokkaido
Näyttelijä
Aktiivisena:  1992–
Merkittävät roolit:  James Kwan (Smallville) Hiro (Hiro) Herra Fantastinen (Ihmeneloset)
Aiheesta muualla
IMDb 
Hiro Kanagawa (s. 13. lokakuuta 1963 Sapporo, Hokkaido, Japani) on Kanadassa asuva japanilainen näyttelijä, joka tunnetaan parhaiten televisiosarjasta Smallville, sekä lyhytelokuvasta Hiro, josta hän sai Leo Award -ehdokkuuden.
Ura

Ennen esiintymistään televisiossa Kanagawa esiintyi Kanadassa teatterinäytelmissä ja hänet palkittiin vuonna 1998 Jessie Richardson -palkinnolla. Televisiossa Kanagawa on esiintynyt uransa aikana satunnaisissa jaksoissa yli 40 tv-sarjassa, joihin kuuluu muun muassa Highlander, Salaiset kansiot, Verkkopeli, Smallville ja Tähtiportti.
Näyttelemisen lisäksi Kanagawa on tehnyt dubbauksia sekä alkuperäisiä äänirooleja, joista merkittävin on Ihmeneloset -animaatiosarjassa.
Aiheesta muualla

Hiro Kanagawa
TV.com (Arkistoitu – Internet Archive)
Anime News Network
Huaceae

| Huaceae |
| --- | --- |
 Afrostyrax lepidophyllus
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Oxalidales
Heimo::  Huaceae  A.Chev.
Suvut
 Afrostyrax  Hua 
Katso myös
   Huaceae Wikispeciesissä   Huaceae Commonsissa 
Infobox OKNimi-testi OK: 
Huaceae on pieni afrikkalainen puuvartisheimo koppisiemenisten Oxalidales-lahkossa, johon muun muassa käenkaalikasvit (Oxalidaceae) kuuluvat.
Tuntomerkit

Heimon kasvit ovat ainavihantia ja valkosipulintuoksuisia puita, pensaita tai liaaneja. Niiden karvat ovat tähti- tai kilpikarvoja, joskus kaksihaaraisia. Kasveissa on oksalaattikiteitä sisältäviä kivisoluja. Lehtiasento on kaksirivinen, lehdet ovat ehytlaitaisia, verkkosuonisia ja lavan tyvellä tai alapinnalla on rauhasia. Varteen kiinnittyvät korvakkeet varisevat varhain. Kukinto on lehtihankainen. Verhiö on toisinaan täysin yhdislehtinen, teriö kynnellinen tai vastapuikea. Yhdislehtinen sikiäin koostuu viidestä emilehdestä ja on yksilokeroinen. Siinä on yksi tai muutamia siemenaiheita pohjaistukassa. Pistemäinen luotti sijaitsee vartalon päässä. Hedelmä on kota tai luumarja, yksisiemeninen.
Levinneisyys

Huaceae kasvaa trooppisessa Afrikassa.
Luokittelu

Heimossa on vain kaksi sukua (Hua ja Afrostyrax) ja kolme lajia. Menneisyydessä heimo on ollut systemaattiselta asemaltaan hyvin epävarma. Cronquist (1981) sisällytti sen heterogeeniseen Violales-lahkoonsa (mm. orvokkikasvit), Takhtajan (1997) puolestaan Malvales-lahkoon.
Aiheesta muualla

Levinneisyyskartta: http://www.mobot.org/mobot/research/apweb/maps/Huaceae.gif
Ilijan Nedkov

| Mitalit | Mitalit | Mitalit |  |
| --- | --- | --- | --- |
|  Ilijan Nedkov (toinen vasemmalta) Moskovan olympialaisten palkintojenjaossa 1980. |  Ilijan Nedkov (toinen vasemmalta) Moskovan olympialaisten palkintojenjaossa 1980. |  Ilijan Nedkov (toinen vasemmalta) Moskovan olympialaisten palkintojenjaossa 1980. |  |
Maa:  Bulgaria
Miesten judo
|  Olympialaiset  |  Olympialaiset  |  Olympialaiset  |  |
|  Pronssia | Moskova 1980 | 65 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Debrecen 1981 | 71 kg |  |
Ilijan Donev Nedkov (bulg. Илиян Донев Недков; s. 18. maaliskuuta 1958 Svalenik) on bulgarialainen judoka.
Moskovan olympialaisissa 1980 Nedkov sai 65 kilogramman sarjassa olympiapronssia, kun hän hävisi vain olympiavoiton saaneelle Nikolai Soloduhinille.
Euroopan-mestaruuskilpailuissa Nedkov oli pronssilla 71 kilon sarjassa Debrecenissä 1981.
Ilikeesti kiitää

| Ilikeesti kiitää |
| --- | --- |

Kirjailija:  Vesa Kontiainen & Kjell Starck
Kieli:  suomi
Genre:  musiikki
Kustantaja:  Like
Julkaistu:  2001, 2009
Ulkoasu:  nidottu
Sivumäärä:  378
ISBN:  951-578-893-5
Löydä lisää kirjojaKirjallisuuden teemasivulta
Ilikeesti kiitää on Vesa Kontiaisen ja Kjell Starckin kirjoittama kirja suomalaisesta Popeda-yhtyeestä. Kirja sisältää yhtyeen historian ja täydellisen diskografian vuodesta 1977 vuoteen 2001, sekä fanien, keikkajärjestäjien ja muusikkoystävien kommentteja.
Vuonna 2009 kirjasta julkaistiin uusintapainos, joka käsittelee myös vuodet 2001–2008.
Hulluna sinuun

| Hulluna sinuun> Mad About You |
| --- | --- |
Tyyli:  Tilannekomedia
Kestoaika:  22 min
Luoja(t):  Danny Jacobson Paul Reiser
Pääosissa:  Paul Reiser Helen Hunt Anne Ramsay Leila Kenzle John Pankow Richard Kind Abby Quinn Kacie Lewis
Alkuperämaa:   Yhdysvallat
Alkuperäiskieli:  englanti
Verkko:   NBC  Spectrum Originals  Yle TV1  Nelonen
Esitetty:  23. syyskuuta 1992 –  18. joulukuuta 2020
Jaksoja:  176
Aiheesta muualla
Virallinen sivusto
IMDb 
Hulluna sinuun (Mad About You) on Paul Reiserin ja Helen Huntin tähdittämä tilannekomediasarja. Tarina kertoo tuoreesta avioparista Paul ja Jamie Buchmanista New Yorkissa. Ohjelmaa tuotettiin NBC:lle vuosina 1992–1999, seitsemän tuotantokauden ajan. Sarja palasi ruutuihin Spectrum Originals -televisioyhtiön listoille 2020, kahdeksannen tuotantokauden merkeissä. Sarjassa näyttelee myös Frendeistä tunnettu näyttelijä Lisa Kudrow Ursula Buffayn roolissa.
Sarja voitti neljä Golden Globe -palkintoa sekä 32 muuta palkintoa. Helsingin Sanomien Leena Virtanen kirjoitti uutuussarjan edustavan jälleen kerran kolmikymppisille kaupunkilaisille kohdistettua takuuvarmaa huulenheittoa: ”Amerikkalaisten komediasarjojen loputtomiin kloonattu huumori alkaa helposti maistua neuroottiselta.”
Näyttelijät

Paul Reiser (Paul Buchman)
Helen Hunt (Jamie Stemple Buchman)
Anne Ramsay (Lisa Stemple)
Leila Kenzle (Fran Devanow)
Richard Kind (Dr. Mark Devanow)
John Pankow (Ira Buchman)
Abby Quinn (Mabel Buchman)
Cynthia Harris (Sylvia Buchman)
Louis Zorich (Burt Buchman)
Robin Bartlett (Debbie Buchman)
Tommy Hinkley (Jay Selby)